
J e g y z ő k ö n y v

Készült Bácsalmás Város Önkormányzata Képviselő-testületének 2015. augusztus 14-én, 10 óra kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, dr. Bakó Mária Lujza, Csémy László, Légrádi Mária és Schaffer Tünde, Turcsányi Csaba képviselők (6);

Patocskai Ibolya jegyző, Horváth István Attila megbízott pénzügyi, beruházási és üzemeltetési osztályvezető, Szommer Károly, a Bácsalmási Járási Hivatal vezetője, Keresztesy Csaba városüzemeltetési ügyintéző, Dr. Párczen Zoltán igazgatási és jogi ügyintéző, Horváth Erika pályázati referens, Kiss Balázs pályázati referens (7);

Jegyzőkönyvvezető: Deák Szabina testületi ügyintéző;

Az ülésről távolmaradt: Tóth Árpád alpolgármester, Márai András, Nagy Gábor (3).

Németh Balázs polgármester a megjelentek köszöntése után az ülést megnyitja. Megállapítja, hogy az ülés összehívása az SZMSZ-ben foglaltak szerint történt, majd megállapítja a határozatképességet, mert a megválasztott 9 főből 6 fő jelen van (67 %). Jegyzőkönyv-hitelesítőknek Csémy László és Turcsányi Csaba képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (6 igen szavazattal) az alábbi határozatot hozza:

220/2015. (VIII. 14.) Bácsalmás v. öh.

Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Csémy László és Turcsányi Csaba képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendet az „Almások almása” rendezvény költségeinek biztosítása témával javasolja kiegészíteni, majd a napirend javaslat szerinti elfogadását szavazásra bocsátja.
A képviselő-testület egyhangúlag (6 igen szavazattal) az alábbi határozatot hozza:

221/2015. (VIII. 14.) Bácsalmás v. öh.

Napirend megállapítása 
Határozat
I.
Bácsalmás Város Önkormányzatának Képviselő-testülete a 2015. augusztus 14-i ülésén a következő napirendi pontokat tárgyalja meg:

1. A lakások és helyiségek bérletéről és elidegenítéséről szóló 13/2014. (VI. 27.) számú rendelet módosítása (1. sz. előterjesztés)
2. A „Bácsalmás iparterületi fejlesztés” program megvalósítása érdekében a tulajdonszerzésre irányuló eljárás megindítása (2. sz. előterjesztés)
3. Pályázat benyújtása rendkívüli támogatásra (3. sz. előterjesztés)
4. Tanyafejlesztési Program 35/2015. (VI. 30.) FM rendelet keretében tanyagondnoki szolgálat fejlesztésére irányuló pályázaton való részvétel (4. sz. előterjesztés)

5. A Bácsalmási Németek Egyesülete által 20 fő képzésére és szeptemberi hagyományőrző rendezvény megszervezésére irányuló pályázat előfinanszírozása (5. sz. előterjesztés)
6. A Bácsalmási Polgárőr Egyesület MVH-s gépjárműbeszerzés pályázatának előfinanszírozásához visszatérítendő támogatás biztosításáról (6. sz. előterjesztés)
7. „Almások almása” rendezvény költségeinek biztosítása (szóbeli)
Zárt ülésen:

1. T. A. bérlakás felújításának bérleti díjba történő beszámítása iránti kérelme (Z/1. sz. előterjesztés)
2. Táncsics u. 1/1. sz. alatti bérlakás kiutalása (Z/2. sz. előterjesztés)
3. Piaci alapú önkormányzati bérlakások bérbe adása (Z/3. sz. előterjesztés)
II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

Németh Balázs polgármester a napirend tárgyalása előtt megadja a szót Szommer Károlynak, a Bácsalmási Járási Hivatal vezetőjének.

Napirend előtti felszólalás

Szommer Károly, a Bácsalmási Járási Hivatal vezetője megköszöni a Képviselő-testületnek az ablakok cseréjére adott támogatást a saját és a Kormányhivatal nevében is. Elmondja, hogy az ablakokat és a hátsó ajtót már kicserélték, de a munkálatok még folynak, hozzáteszi, hogy a Kormányhivatal átadási határidejét szeptember 7-éről október 15-ére módosították. 
Elmondja továbbá, hogy teljesen váratlanul érte a hír, hogy Urbán Anikó titkárnő falugazdász szeretne lenni, beadta a pályázatát, őt választották, ennek következtében már nem a Járási Hivatal dolgozója.
1. napirendi pont
A lakások és helyiségek bérletéről és elidegenítéséről szóló 13/2014. (VI. 27.) számú rendelet módosítása 

(A 1. sz. előterjesztés a jegyzőkönyv melléklete.)

Németh Balázs polgármester elmondja, hogy az előterjesztett rendelet módosításáról szóló tervezetet javasolja kiegészíteni azzal, hogy a Táncsics utca 1/1. sz. alatti lakás szükséglakás kategóriába kerüljön, vagyis a rendelet 3. mellékletében foglalt táblázat egy 7. sorral egészülne ki. Ezt követően – hozzászólás nem lévén – a rendelet módosítását az általa javasolt kiegészítéssel szavazásra bocsátja.

A képviselő-testület egyhangúlag (6 igen szavazattal) az alábbi rendeletet alkotja:

Bácsalmás Város Önkormányzata Képviselő-testületének

16/2015. (VIII. 14.) önkormányzati rendelete

a lakások és helyiségek bérletéről és elidegenítéséről szóló 13/2014. (VI. 27.) önkormányzati rendelet módosításáról
Bácsalmás Város Önkormányzatának Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. tv. 3. § (1), (2), 19. § (1)-(2), 20. § (3), 33. § (3), 34. § (1), (3), bekezdéseiben kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. §

A lakások és helyiségek bérletéről és elidegenítéséről szóló 13/2014. (VI. 27.) önkormányzati rendelet (a továbbiakban: R.) 

a) 2. melléklete az 1. melléklet,

b) 3. melléklete a 2. melléklet

szerint módosul.
2. §

(1) Ez a rendelet 2015. augusztus 14-én 11.00 órakor lép hatályba.

(2) Hatályát veszti 

a) az R. 2. mellékletében foglalt táblázat 18. sora,

b) az R. 4. mellékletében foglalt táblázat 6. sora.


Németh Balázs
Patocskai Ibolya


polgármester 
jegyző 

Záradék:

Megalkotta Bácsalmás Város Önkormányzatának Képviselő-testülete a 2015. augusztus 14-én tartott ülésén.

Kihirdetve: a Bácsalmási Közös Önkormányzati Hivatal tájékoztató tábláján, 

2015. augusztus 14-én, 10 óra 20 perckor.



Patocskai Ibolya



jegyző

1. melléklet a 16/2015. (VIII. 14.) önkormányzati rendelethez

Az R. 2. mellékletében foglalt táblázat a következő 30. sorral egészül ki:

	
	(Cím)
	(Hrsz.)
	(Sorszám-azonosító)
	(Terület)
	(Jelleg)

	„30.
	Táncsics u. 70-72. fszt. 6. 
	1242
	9/7
	52 m2
	szociális”


2. melléklet a 16/2015. (VIII. 14.) önkormányzati rendelethez

A R 3. mellékletében foglalt táblázat a következő 7. sorral egészül ki:

	
	(Cím)
	(Hrsz.)
	(Sorszám-azonosító)
	(Terület)
	(Jelleg)

	„7.
	Táncsics u. 1/1 
	47/A/1
	20/1
	55 m2
	szükség”


2. napirendi pont

A „Bácsalmás iparterületi fejlesztés” program megvalósítása érdekében a tulajdonszerzésre irányuló eljárás megindítása

(A 2. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd - kérdés, észrevétel nem lévén – az előterjesztés határozati javaslatának az elfogadását szavazásra bocsátja.
A képviselő-testület egyhangúlag (6 igen szavazattal) az alábbi határozatot hozza:

222/2015. (VIII. 14.) Bácsalmás v. öh.

A „Bácsalmás iparterületi fejlesztés” program 

megvalósítása érdekében a tulajdonszerzésre 

irányuló eljárás elindítása 
Határozat
1. Bácsalmás Város Önkormányzatának képviselő-testülete úgy határoz, hogy A „Bácsalmás iparterületi fejlesztés” program megvalósításához szükséges tulajdonszerzés lebonyolítása érdekében 30. 000. 000.-Ft, azaz harmincmillió forint összeget biztosít a tartalékkeret terhére.

2. Bácsalmás Város Önkormányzatának képviselő-testülete úgy dönt, hogy valamennyi érintett ingatlantulajdonos részére az értékbecslésben foglalt fajlagos érték (200 Ft./m2) alapul vételével a tulajdoni hányadához és a tulajdoni hányadára eső területnagyságához illeszkedő, azonban egyéb differenciálást nem tartalmazó vételi ajánlat kerüljön kiküldésre.
3. Bácsalmás Város Önkormányzatának képviselő-testülete úgy dönt, hogy legkedvezőbb árajánlatára tekintettel (a 2015. augusztus 11.-én kelt árajánlat szerint) a Bácsalmás 1715-1735 helyrajzi számú ingatlanok megosztására, telekalakítási dokumentációjának elkészítésére a FORGEO Kereskedelmi és Szolgáltató Betéti Társaságot bízza meg utólagos elszámolás mellett. A Képviselő-testület felhatalmazza a polgármestert a nevezett Társasággal történő szerződéskötésre.
4.
A képviselő-testület felhatalmazza Németh Balázs polgármestert a tulajdonszerzés megvalósítása érdekében szükséges intézkedések megtételére, eljárások és tárgyalások kezdeményezésére és lefolytatására, az ingatlan adásvételi szerződések megkötésére és aláírására.

Határidő: azonnal

Felelős: Németh Balázs polgármester 

Operatív felelős: dr. Párczen Zoltán igazgatási és jogi ügyintéző

A határozatról értesül: 

- kivonattal:


1. Németh Balázs polgármester 


2. Patocskai Ibolya jegyző


3. Horváth István mb. gazdasági osztályvezető


4. dr. Párczen Zoltán igazgatási és jogi ügyintéző

5. Kerényi Tamás beruházási ügyintéző

6. Száhl Imre projektmenedzser

7. Keresztesy Csaba városgazdálkodási ügyintéző

8. Printer Szolgáltató Bt. (7100 Szekszárd, Csokonai u. 3.)
3. napirendi pont

Pályázat benyújtása rendkívüli támogatásra 

(A 3. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd – hozzászólás, kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

223/2015. (VIII. 14.) Bácsalmás v. öh.

Pályázat benyújtása rendkívüli szociális támogatásra
Határozat
Bácsalmás Város Önkormányzatának Képviselő-testülete a 2015. évi megyei önkormányzatok és a települési önkormányzatok rendkívüli önkormányzati költségvetési támogatásáról szóló pályázati kiírás alapján igényelhető rendkívüli szociális támogatásról igényelhető pályázat benyújtásáról döntött.

Határidő: azonnal

Felelős: Németh Balázs polgármester

Operatív felelős: Horváth István Attila PBÜ mb. osztályvezető



A határozatról értesül:



- kivonattal: 1. Németh Balázs polgármester



2. Patocskai Ibolya jegyző



3. Horváth István Attila PBÜ mb. osztályvezető
A Képviselő-testület nem kéri jelenteni a határozatban foglaltak végrehajtásának megtörténtét.
4. napirendi pont

Tanyafejlesztési Program 35/2015. (VI. 30.) FM rendelet keretében tanyagondnoki szolgálat fejlesztésére irányuló pályázaton való részvétel 

(A 4. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd - kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

224/2015. (VIII. 14.) Bácsalmás v. öh.

Tanyafejlesztési Program 35/2015.(VI. 30.) FM rendelet keretében 

Tanyagondnoki szolgálat fejlesztésére irányuló

 pályázaton való részvétel
Határozat
Bácsalmás Város Önkormányzatának Képviselő-testülete a Tanyafejlesztési Program (35/2015.(VI. 30.) FM rendelet keretében a Tanyagondnoki szolgálat fejlesztésére irányuló pályázaton való részvételt támogatja az alábbiak szerint:

· a pályázathoz 200.000,- Ft önrész biztosítása szükséges, a pályázati célok megvalósulásához a támogatás 90%

· a pályázat utófinanszírozott a támogatás megérkezéséig előfinanszírozás szükséges

·  A képviselőtestület felhatalmazza a Polgármestert, hogy a szükséges szerződéseket a közreműködőkkel megkösse.

· a képviselőtestület felkéri a jegyzőt, hogy a Hivatal részéről jelölje ki a felelős kapcsolattartót, illetve a közreműködő által kért adatok szolgáltatásáért felelős köztisztviselőket.

Határidő: azonnal

Felelős: Polgármester

Operatív felelős: Horváth Erika pályázati referens

A határozatról értesül: 

- kivonattal:

1. Németh Balázs polgármester  




2. Patocskai Ibolya jegyző




3. Horváth Erika pályázati referens




4. Horváth István PBÜ mb. osztályvezető 

5. napirendi pont

A Bácsalmási Németek Egyesülete által 20 fő képzésére és szeptemberi hagyományőrző rendezvény megszervezésére irányuló pályázat előfinanszírozása 

(A 5. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd - hozzászólás, kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

225/2015. (VIII. 14.) Bácsalmás v. öh.

A Bácsalmási Németek Egyesülete által 20 fő képzésére 

és szeptemberi hagyományőrző rendezvény 

megrendezésére irányuló pályázat előfinanszírozása
Határozat
1.
Bácsalmás Város Önkormányzatának képviselő-testülete úgy határoz, hogy a Bácsalmási Németek Egyesületének részére a „Hagyományaink bemutatása-elsajátítása” című nyertes pályázat előfinanszírozásához 600.000.- Ft. Visszatérítendő támogatást biztosít a pályázati támogatási összeg megérkezését követő 15. napig, de legkésőbb 2015. október 31.-ig.

2.
A képviselő-testület a visszatérítendő támogatás biztosítékaként a számlavezető pénzintézetnél felhatalmazást kér azonnali beszedési megbízáshoz a Bácsalmási Németek Egyesületétől.

3.
A képviselő testület felhatalmazza Németh Balázs polgármestert a visszatérítendő támogatás nyújtása tárgyában kötendő támogatási szerződés megkötésére, aláírására. 

Határidő: azonnal és 2015. október 31. (a támogatás visszafizetésére)

Felelős: Németh Balázs polgármester 

Operatív felelős: Horváth István mb. gazdasági osztályvezető

A határozatról értesül: 

- kivonattal:


1. Németh Balázs polgármester 


2. Patocskai Ibolya jegyző


3. Horváth István mb. pénzügyi osztályvezető


4. dr. Párczen Zoltán igazgatási és jogi ügyintéző


5. Bácsalmási Németek Egyesülete (Bácsalmás, Szent János u. 36.)

Melléklet a 225/2015. (VIII. 14.) Bácsalmás v. öh. jelölésű határozathoz

TÁMOGATÁSI SZERZŐDÉS

Amely létrejött egyrészről Bácsalmás Város Önkormányzata (6430 Bácsalmás, Gr. Teleki J. u. 4-8, képviselő: Németh Balázs polgármester), mint Támogató, másrészről 

a Bácsalmási Németek Egyesülete (székhely:6430 Bácsalmás, Szent János u. 36.;  képviseli: Krix János elnök), mint Támogatott, a Támogatottnál futó „Hagyományaink bemutatása-elsajátítása”, c. pályázathoz kapcsolódó előfinanszírozás biztosítása érdekében az alábbiak szerint:

1. Támogató Bácsalmás Város Önkormányzata …./2015. (…..). Bácsalmás v. öh. határozata alapján 600 000,- Ft (azaz hatszázezer forint) visszatérítendő támogatást nyújt a Támogatott részére, pályázati előfinanszírozásra a pályázati összeg beérkezését követő 15. napig, de legkésőbb 2015. október 31.-ig. 

2. Támogató vállalja, hogy a Támogatott részére a támogatás összegét átutalja a Támogatott ……….. vezetett ……………………….. számlájára.

3. A Támogatott vállalja, hogy a támogatás összegét lejáratkor, de legkésőbb 2015. október 31-ig átutalja a Bácsalmás Városi Önkormányzat……………………………….. számú számlájára.

4. A Támogatott tudomásul veszi, hogy a kapott támogatás végső visszafizetésének határideje 2015. október 31.
5.A Támogatott tudomásul veszi, hogy amennyiben a jelen szerződésből eredő fizetési kötelezettségeinek legkésőbb 2015. október 31.-ig nem, vagy nem maradéktalanul tesz eleget, úgy a Támogató a vissza nem fizetett összegre vonatkozóan azonnali beszedési megbízás benyújtására jogosult. Az azonnali beszedési megbízásra a jelen szerződés elválaszthatatlan részét képező a Támogatott, mint kötelezett számlatulajdonos hitelintézetének szóló bejelentése (felhatalmazó levél) alapján történik.

6. A jelen szerződésben nem szabályozott kérdésekben a hatályos Polgári Törvénykönyv és a vonatkozó jogszabályok rendelkezései az irányadók.

7. Az esetlegesen felmerülő jogvitákkal kapcsolatban a szerződő felek kikötik- hatáskörtől függően- a Kecskeméti Törvényszék, illetve a Bajai Járásbíróság kizárólagos illetékességét.

A Szerződés 4 eredeti, egymással teljes egészében megegyező példányban készült, amelyből 1 példány a Támogatottnál, 3 példány a Támogatónál marad.

Jelen szerződést a Szerződő Felek elolvasás és megértés után, mint akaratukkal mindenben megegyezőt jóváhagyólag aláírták.

Bácsalmás, 2015. augusztus

…………………………………..


………………………………………..

Bácsalmás Város Önkormányzata


      Bácsalmási Németek Egyesülete

             Németh Balázs



          Krix János    

  polgármester






elnök

    Támogató


 

                   Támogatott                
 

A kötelezettségvállalást ellenjegyeztem:

   Horváth István

 Mb. pénzügyi osztályvezető

6. napirendi pont

A Bácsalmási Polgárőr Egyesület MVH-s gépjárműbeszerzés pályázatának előfinanszírozásához visszatérítendő támogatás biztosításáról 

(A 6. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzáteszi, hogy 50 000 Ft egyszeri vissza nem térítendő támogatást javasol az egyesület részére az autó fenntartással kapcsolatos költségekre, majd – hozzászólás, észrevétel nem lévén – határozati javaslatként ismerteti az alábbi határozatban foglaltakat, majd javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

Bácsalmási Polgárőr Egyesület MVH-s

gépjárműbeszerzés pályázatának előfinanszírozásához 

visszatérítendő támogatás biztosításáról
Határozat
1. Bácsalmás Város Önkormányzatának Képviselő-testülete (a továbbiakban: Képviselő-testület elismeri, hogy a Bácsalmási Polgárőr Egyesület gépjárműbeszerzésre irányuló projektje Bácsalmás közbiztonsága szempontjából rendkívül fontos, ezért támogatja azt. Az önkormányzat a pályázat sikeres, és határidőn belüli lebonyolítása érdekében előfinanszírozza a projektet a teljes bruttó bekerülési költségig. 6 327 050 Ft, azaz hatmillió háromszázhuszonhétezer ötven forint visszatérítendő támogatást ad az egyesület részére, 2015. december 31-i visszafizetési határidővel, továbbá vállalja, hogy a fent említett összeget maradéktalanul átutalja az egyesület bankszámlájára legkésőbb 2015. augusztus 24-ig. A kölcsönadás részletei támogatási szerződés formájában kerülnek elfogadásra és aláírásra a két fél részéről e határozat elfogadásának napján.

2. A Képviselő-testület a Bácsalmási Polgárőr Egyesület részére 50.000 Ft vissza nem térítendő támogatást biztosít gépjármű fenntartási költségekre.

3.
A Képviselő-testület felhatalmazza Németh Balázs polgármestert a szükséges intézkedések megtételére.


Határidő: azonnal és 2015. augusztus 24. (a kölcsön átutalásának határideje)


Felelős: Német Balázs polgármester


Operatív felelős: Kiss Balázs pályázati referens

A határozatról értesül:


- kivonattal:
1. Németh Balázs polgármester





2. Patocskai Ibolya jegyző





3. Horváth István mb. PBÜ osztályvezető





4. Kiss Balázs pályázati referens


- levélben:
1. Bácsalmási Polgárőr Egyesület

7. napirendi pont

„Almások almása” rendezvény költségeinek biztosítása 

(Szóbeli előterjesztés.)
Németh Balázs polgármester elmondja, hogy szeptember 5-6-án lesz az „Almások almása” rendezvény, melynek a szervezése az idén Bácsalmásra esett, melynek költsége 500 000 Ft, majd javasolja, hogy a tartalék terhére biztosítsa a képviselő-testület a rendezvény szervezésére. Ezt követően - kérdés, észrevétel nem lévén – határozati javaslatként ismerteti az alábbi határozatban foglaltakat, majd javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

„Almások almása” rendezvény költségeinek

biztosítása
Határozat
Bácsalmás Város Önkormányzatának Képviselő-testülete úgy dönt, hogy a 2015. szeptember 5-6-án tartandó „Almások almása” rendezvény szervezésére, költségeire 500 000 Ft-ot biztosít a tartalék terhére.

Határidő: azonnal

Felelős: Német Balázs polgármester

A határozatról értesül:


- kivonattal:
1. Németh Balázs polgármester





2. Patocskai Ibolya jegyző

Németh Balázs polgármester – több napirendi pont nem lévén – megköszöni a részvételt, és az ülést 10 óra 15 perckor berekeszti.

K. m. f.


Németh Balázs
Patocskai Ibolya


polgármester
jegyző


Csémy László
Turcsányi Csaba

képviselők, jegyzőkönyv-hitelesítők
A képviselő-testület a 2015. augusztus 14-i rendkívüli zárt ülésén az alábbi határozatot hozta meg:

T. A. bérlakás felújításának bérleti díjba 

történő beszámítása iránti kérelme
Határozat
1.
Bácsalmás Város Önkormányzatának Képviselő-testülete (továbbiakban Képviselő-testület) úgy dönt, hozzájárul ahhoz, hogy T. A. Bácsalmás, Hősök tere 6. sz. alatti, önkormányzati tulajdonú, 65 m2 alapterületű bérlakás négy darab utcai ablakát – saját költségén – kicserélje, melynek kalkulált költsége bruttó 550.800 Ft.

2.
A Képviselő-testület hozzájárul ahhoz, a számlával igazolt és ellenőrzött költségeket a bérlő lakbérének szüneteltetésével nyerheti vissza. 

3.
Amennyiben az elfogadott számla összege megegyezik a kalkulált költséggel akkor 19 havi lakbér szüneteltetéssel és a 20. havi lakbér 7.400 Ft-al történő mérséklésével lehet a ráfordítást lelakni.

4.
A Képviselő-testület felkéri a jegyzőt a felújítási költségek megtérítésére vonatkozó megállapodás elkészítésére és felhatalmazza a polgármestert a megállapodás aláírására.

Határidő: azonnal

Felelős: Németh Balázs, polgármester

Operatív felelős: Keresztesy Csaba városüzemeltetési ügyintéző

A határozatról értesül:


- kivonattal:
1. Németh Balázs polgármester




2. Patocskai Ibolya jegyző




3. Horváth István megbízott PBÜ osztályvezető




4. Keresztesy Csaba városüzemeltetési ügyintéző


- levélben:

1. T. A.

Táncsics u. 1/1. sz. alatti bérlakás kiutalása
Határozat
1.
Bácsalmás Város Önkormányzatának Képviselő-testülete úgy dönt, hogy visszavonja a Humánpolitikai Bizottság 58/2015. (VI.23.) HPBh számú határozatát.

2.
Bácsalmás Város Önkormányzatának Képviselő-testülete úgy dönt, hogy Bácsalmás Város Önkormányzata Képviselő-testületének a lakások és helyiségek bérletéről és elidegenítéséről szóló 13/2014. (VI.27.) rendeletének 7. §. (1), valamint a 3.§ (14) bekezdése alapján a Táncsics u. 1/1. sz. alatti, 55 m2-s 2 szobás lakást Cz. I. és neje ……. sz. alatti lakosoknak, 2015. szeptember 1- től 2016. augusztus 31-ig, szükséglakás jogcímen 3 830 Ft/hó bérleti díjért kiutalja. 

Határidő:
azonnal


Felelős: Németh Balázs polgármester


Operatív felelős: Keresztesy Csaba városüzemeltetési ügyintéző


A határozatról értesül:


- kivonattal:

1. Németh Balázs polgármester





2. Patocskai Ibolya jegyző





3. Horváth István megbízott PBÜ osztályvezető




4. Keresztesy Csaba városüzemeltetési ügyintéző


- levélben:

1. Cz. I. és felesége 

Piaci alapú önkormányzati bérlakások bérbe adása
Határozat
Bácsalmás Városi Önkormányzat Képviselő-testülete a lakások és helyiségek bérletéről és elidegenítéséről szóló 13/2014. (VI. 27) önkormányzati rendelet 3. § (14) bekezdése alapján 2015. szeptember 30-ig meghosszabbítja a Bácsalmás, Honvéd u. 30/1 és 30/2. szám alatti, valamint a Hősök tere 4. sz. I. em. 30 m2-s és a Táncsics u. 19/1. sz. alatti 59 m2 alapterületű, önkormányzati tulajdonú bérlakásokra vonatkozó bérleti szerződéseket az AGRIA ÉP-GÉP TRANS Kft. 3300 Eger, Könyök u. 41. sz. kivitelezővel, 1.200 Ft/éj/fő bérleti díj  megfizetése mellett.


Határidő: azonnal 


Felelős: Németh Balázs polgármester


Operatív felelős: Keresztesy Csaba városüzemeltetési ügyintéző


A határozatról értesül:


- kivonattal:
1. Németh Balázs polgármester





2. Patocskai Ibolya jegyző





3. Horváth István megbízott PBÜ osztályvezető




4. Keresztesy Csaba városüzemeltetési ügyintéző


- levélben:
1. AGRIA ÉP-GÉP TRANS Kft. (3300 Eger, Könyök u. 41. sz.)
